b"\n_START_ARTICLE_\nPolibasita\n_START_SECTION_\nCaracter\xc3\xadstiques\n_START_PARAGRAPH_\nLa polibasita \xc3\xa9s un sulfur de coure i argent. \xc3\x89s soluble en HNO\xe2\x82\x83. Cristal\xc2\xb7litza en el sistema monocl\xc3\xadnic i acostuma a trobar-se en cristalls o en agregaments granulars compactes. Forma una s\xc3\xa8rie de soluci\xc3\xb3 s\xc3\xb2lida amb la pearce\xc3\xafta, en la qual la substituci\xc3\xb3 gradual de l'antimoni per ars\xc3\xa8nic va donant els diferents minerals de la s\xc3\xa8rie. Tamb\xc3\xa9 n'\xc3\xa9s isostructural amb aquesta esp\xc3\xa8cie. A m\xc3\xa9s dels elements de la seva f\xc3\xb3rmula, [(Ag, Cu)\xe2\x82\x86(Sb,As)\xe2\x82\x82S\xe2\x82\x87][Ag\xe2\x82\x89CuS\xe2\x82\x84], sol portar com a impureses: ars\xc3\xa8nic i ferro. S'extreu en les mines i \xc3\xa9s usada com a mena important d'antimoni, plata i ars\xc3\xa8nic.\n_START_SECTION_\nFormaci\xc3\xb3 i jaciments\n_START_PARAGRAPH_\nEs forma per alteraci\xc3\xb3 hidrotermal de baixa i mitjana temperatura en els filons de minerals d'argent. Sol trobar-se associada a altres minerals com: pirargirita, tetraedrita, estefanita, altres sulfosals de plata, acantita, or, quars, calcita, dolomita o barita."